బంధన (కన్నడ సినిమా)

బంధన అనేది 1984 నాటి భారతీయ కన్నడ భాషా ప్రేమ కథా చిత్రం. ఉషా నవరత్నరామ్ రాసిన అదే పేరుతో ఉన్న నవల ఆధారంగా హెచ్. వి. సుబ్బారావు, రాజేంద్ర సింగ్ బాబు స్క్రీన్ ప్లే అందించగా రాజేంద్ర సింగ్ బాబు దర్శకత్వం వహించారు. ఈ చిత్రం ఒక సర్జన్ హరీష్, అతని విద్యార్థిని నందిని మధ్య ఉన్న సంబంధం చుట్టూ తిరుగుతుంది. ఇందులో డాక్టర్ హరీష్‌గా విష్ణువర్ధన్, అతని శిష్యురాలు నందినిగా సుహాసిని నటించగా, జై జగదీష్, రూపాదేవి, జి. కె. గోవిందరావు సహాయక పాత్రల్లో నటించారు.

32వ జాతీయ చలనచిత్ర పురస్కారాలలో ఈ చిత్రానికి కన్నడలో ఉత్తమ ఫీచర్ ఫిల్మ్ అవార్డు లభించింది. 1984 కర్ణాటక రాష్ట్ర చలనచిత్ర పురస్కారాలలో విష్ణువర్ధన్ ఉత్తమ నటుడిగా, ఎం. రంగారావు ఉత్తమ సంగీత దర్శకుడిగా రెండు అవార్డులను గెలుచుకున్నారు. వీటితో పాటు విష్ణువర్ధన్ ఉత్తమ నటుడిగా (కన్నడ), సుహాసిని ఉత్తమ నటిగా (కన్నడ) రెండు ఫిలింఫేర్ పురస్కారాలను గెలుచుకున్నారు. ఈ చిత్రం విమర్శనాత్మకంగా, వాణిజ్యపరంగా గొప్ప విజయాన్ని సాధించింది, కన్నడ సినిమాలో ఒక క్లాసిక్‌గా పరిగణించబడుతుంది. ఈ చిత్రం 1985లో తమిళంలో ప్రేమ పాశంగా రీమేక్ చేయబడింది, తెలుగులో డాక్టర్ నందిని పేరుతో డబ్ చేయబడింది. ఇది మలయాళంలోకి కూడా డబ్ చేయబడింది.

 కథ 
హరీష్ ఒక డాక్టర్, అతను తన విద్యార్థిని నందినిని ప్రేమిస్తాడు, కానీ తన భావాలను వ్యక్తపరచడానికి సిగ్గుపడతాడు. చివరకు అతను తన ప్రేమను చెప్పినప్పుడు, ఆమె అతన్ని ఒక గురువుగా గౌరవిస్తానని, ప్రేమికుడిగా చూడలేనని చెబుతుంది.

నందిని తన తండ్రి నిర్ణయం ప్రకారం బాలు అనే ఇంజనీర్‌ను పెళ్లి చేసుకుంటుంది. బాలు అనుకోకుండా హరీష్ పాత స్నేహితుడు. నందిని తన వృత్తి పట్ల చూపే అంకితభావం కారణంగా త్వరలోనే వారి మధ్య వైవాహిక సమస్యలు మొదలవుతాయి. హరీష్ తన బాధను దిగమింగుకుంటూ గుండె సంబంధిత వ్యాధికి గురవుతాడు. ఇది నందినిని అతనికి దగ్గర చేస్తుంది, ఇది చూసి బాలు అనుమానంతో నందినిని వేధిస్తాడు. చివరకు హరీష్ మరణించగా, నందిని తన భర్త నుండి విడిపోయి తన బిడ్డతో ఒంటరిగా జీవించాలని నిర్ణయించుకుంటుంది.

 నటీనటులు 

 విష్ణువర్ధన్ - డాక్టర్ హరీష్
 సుహాసిని - డాక్టర్ నందిని
 జై జగదీష్ - బాలు
 రూపాదేవి
 జి. కె. గోవిందరావు - చీఫ్ డాక్టర్
 కాంచన - హరీష్ తల్లి
 శివరామ్ - వార్డ్ బాయ్
 మైసూరు లోకేష్
 ముసూరి కృష్ణమూర్తి

 పాటలు 
ఈ చిత్రానికి సంగీతం ఎం. రంగారావు అందించగా, సాహిత్యం ఆర్. ఎన్. జయగోపాల్ రాశారు. చిత్రంలోని పాటలు అప్పట్లో సెన్సేషన్ సృష్టించాయి.

 బన్న నన్న ఒలవిన - ఎస్. పి. బాలసుబ్రహ్మణ్యం, ఎస్. జానకి
 ఈ బంధన - కె. జె. ఏసుదాసు, ఎస్. జానకి
 నోరొందు నెనపు - ఎస్. పి. బాలసుబ్రహ్మణ్యం
 ప్రేమద కాదంబరి - ఎస్. పి. బాలసుబ్రహ్మణ్యం

 పురస్కారాలు 
జాతీయ చలనచిత్ర పురస్కారాలు

 కన్నడలో ఉత్తమ ఫీచర్ ఫిల్మ్‌గా జాతీయ చలనచిత్ర పురస్కారం - రాజేంద్ర సింగ్ బాబు

కర్ణాటక రాష్ట్ర చలనచిత్ర పురస్కారాలు

 ఉత్తమ నటుడు - విష్ణువర్ధన్
 ఉత్తమ సంగీత దర్శకుడు - ఎం. రంగారావు

ఫిలింఫేర్ అవార్డ్స్ సౌత్

 ఉత్తమ నటుడు (కన్నడ) - విష్ణువర్ధన్
 ఉత్తమ నటి (కన్నడ) - సుహాసిని

 మూలాలు 

 బయటి లింకులు 


వర్గం:1984 సినిమాలు
వర్గం:కన్నడ సినిమా